ddrg/super_eurlex huggingface dataset:
4. Platby predbežného financovania sú zúčtované zodpovedným povoľujúcim úradníkom . Na tento účel sa do zmlúv, rozhodnutí a dohôd o grante, ako aj do dohôd o delegovaní, ktorými sa zverujú úlohy plnenia subjektom a osobám uvedeným v článku 53 prvom odseku bode 2 písm. a) až h), zahrnú príslušné ustanovenia.

4. Platby predbežného financovania sú pravidelne zúčtované zodpovedným povoľujúcim úradníkom. Na tento účel sa do zmlúv, rozhodnutí a dohôd o grante, ako aj do dohôd o delegovaní, ktorými sa zverujú úlohy plnenia subjektom a osobám uvedeným v článku 53 prvom odseku bode 2 písm. a) až h), zahrnú príslušné ustanovenia.

1. Dvor audítorov najneskôr do 15. júna zašle Komisii a najneskôr do 1. júna ostatným inštitúciám a subjektom uvedeným v článku 121 všetky pripomienky, ktoré by podľa jeho názoru mali byť uvedené vo výročnej správe. Tieto pripomienky musia zostať dôverné a musia byť predmetom námietkového konania. Každá inštitúcia zašle svoju odpoveď Dvoru audítorov najneskôr do 15. októbra. Odpovede iných inštitúcií ako Komisie sa súčasne zasielajú Komisii.
16.

Navrhovaný nový článok 50c ods. 1 umožňuje, aby boli zamestnanci, vyslaní z národných diplomatických služieb kvôli dočasnému prijatiu na trvalé pracovné miesto v ESVČ, vyslaní ďalej mimo ESVČ za rovnakých podmienok ako stály úradník, pokiaľ toto vyslanie nepresiahne dobu trvania zmluvy. V praxi by mohli takéto vyslania počas vyslania vyústiť do situácií, keď zamestnanci odchádzajú z ESVČ krátko na to, ako tam boli vyslaní. Dvor audítorov nevidí potrebu takéhoto ustanovenia, ktoré nie je v záujme hladkého fungovania ESVČ a môže vyústiť do ťažkopádnych a neprehľadných postupov.
9. Do oddielu 2 sa dopĺňa tento článok 60a: „Článok 60a 1. Pokiaľ vedúci delegácií Únie konajú ako povoľujúci úradníci vymenovaní subdelegovaním v súlade s článkom 51 druhým odsekom, úzko spolupracujú s Komisiou v záujme riadneho čerpania finančných prostriedkov, najmä s cieľom zabezpečiť zákonnosť a regulárnosť finančných transakcií, dodržiavanie zásady riadneho finančného hospodárenia pri správe finančných prostriedkov a účinnú ochranu finančných záujmov Únie. V záujme toho prijmú potrebné opatrenia s cieľom predísť akejkoľvek situácii, ktorá by mohla spochybniť zodpovedný prístup Komisie k plneniu rozpočtu, ktorý im bol subdelegovaný, ako aj akémukoľvek konfliktu záujmov alebo priorít, ktoré by nepriaznivo ovplyvňovali plnenie úloh finančného hospodárenia, ktoré im boli subdelegované. Ak dôjde k situácii alebo ku konfliktu uvedeným v druhom pododseku, vedúci delegácií Únie o tom bezodkladne informujú príslušný útvar Komisie a vysokého predstaviteľa Únie pre zahraničné veci a bezpečnostnú politiku.“

9. Do oddielu 2 sa dopĺňa tento článok 60a: „Článok 60a 1. Pokiaľ vedúci delegácií Únie konajú ako povoľujúci úradníci vymenovaní subdelegovaním v súlade s článkom 51 druhým odsekom, úzko spolupracujú s Komisiou v záujme riadneho čerpania finančný prostriedkov, najmä s cieľom zabezpečiť zákonnosť a regulárnosť finančných transakcií, dodržiavanie zásady riadneho finančného hospodárenia pri správe finančných prostriedkov a účinnú ochranu finančných záujmov Únie. V záujme toho prijmú potrebné opatrenia s cieľom predísť akejkoľvek situácii, ktorá by mohla spochybniť zodpovedný prístup Komisie k plneniu rozpočtu, ktorý im bol subdelegovaný, ako aj akémukoľvek konfliktu priorít, ktoré by nepriaznivo ovplyvňovali plnenie úloh finančného hospodárenia, ktoré im boli subdelegované. Ak dôjde k situácii alebo ku konfliktu uvedeným v druhom pododseku, vedúci delegácií Únie o tom bezodkladne informujú príslušný útvar Komisie a vysokého predstaviteľa Únie pre zahraničné veci a bezpečnostnú politiku.“
18.

Z metódy na preskúmanie výkonnosti (podrobne uvedená v prílohe I k návrhu všeobecného nariadenia) vyplýva, že toto preskúmanie sa bude naďalej zameriavať na finančnú implementáciu (finančné ukazovatele), na výstupy a len v obmedzenej miere na výsledky (účinky, dosahy). V súlade s hodnotením dosahu by sa malo taktiež zvážiť, či by bolo reálne stanoviť súbor ucelených ukazovateľov, ako by bolo možné identifikovať faktory, ktoré nesúvisia s konkrétnym programom, ako by bolo možné zvážiť výsledky, ktoré budú viditeľné len z dlhodobého hľadiska (30). Pridaná hodnota výkonnostnej rezervy sa značne zníži, ak sa stanovia veľmi nízke alebo ľahko dosiahnuteľné ciele alebo ak platby za výkonnosť budú napokon založené najmä na absorpčnej schopnosti, ako to Dvor audítorov zaznamenal v období rokov 2000 – 2006. Pridelenie výkonnostnej rezervy by okrem toho malo byť podmienené dostatočnou implementáciou operačných programov (31). Preto by sa malo stanoviť, že referenčné roky na preskúmanie výkonnosti, v súčasnosti roky 2016 a 2018, budú prehodnotené v prípade oneskoreného začiatku programov.
40.

Dvor audítorov namiesto toho navrhuje vytvoriť pozíciu revízneho úradníka, ktorý by nebol vymenovaný generálnym riaditeľom ani by nebol jeho podriadeným. Revízny úradník by bol povinný nielen vydávať záväzné stanoviská na žiadosť dotknutých osôb, ale mal by mať aj právomoc vydávať takéto stanoviská vo všetkých prípadoch, keď sa predpokladá zaslanie informácií od generálneho riaditeľa vnútroštátnym súdnym orgánom alebo ak vyšetrovanie trvá viac než dva roky. Na tento účel by revízny úradník mal mať úplný prístup k príslušným spisom prípadov úradu OLAF. Svoje stanoviská by mal zasielať generálnemu riaditeľovi aj dozornému výboru.
13.

Dvor audítorov zastáva názor, že zníženie administratívnej záťaže prostredníctvom opatrení ako predloženie a overenie dôkazov len pri uchádzačoch, ktorí boli zaradení do užšieho výberu, vlastné vyhlásenia (na vlastné riziko uchádzačov) alebo primerané dôkazy o finančnej kapacite by prinieslo výhody hospodárskym subjektom (najmä malým a stredným podnikom), ako aj verejným obstarávateľom. Ďalšími opatreniami na zníženie administratívnej záťaže a efektívnejšie riešenie potrieb verejných obstarávateľov by mohli zahŕňať uplatnenie zjednodušeného nákupu za najnižšiu cenu pri tzv. „obchodných tovaroch a službách“, väčšiu pružnosť pri hodnotení výberových kritérií a kritérií na zadanie zákazky, propagáciu dostupných postupov (centrálne obstarávacie inštitúcie, rámcová dohoda), najmä v prípade malých verejných obstarávateľov, alebo vytvorenie flexibilných nástrojov, napríklad rokovacie konanie prepojené s porovnávacím štandardom, ktoré by sa uplatňovalo do určitej prahovej hodnoty. Prílišná flexibilita postupov však môže viesť k rizikám zneužitia a diskriminácie.
3.

Z novej štruktúry Európskej služby pre vonkajšiu činnosť a povinností vedúceho delegácie Únie vyplýva, že vedúci delegácie bude podriadený dvom rôznym orgánom. Dvor audítorov vo svojom stanovisku č. 4/2010 poznamenáva, že bude nutné venovať pozornosť riadeniu novej štruktúry, aby sa medziiným predišlo konfliktom priorít. Dvor audítorov má okrem toho rovnaké obavy v súvislosti: a) s významnými odchýlkami od nariadenia o rozpočtových pravidlách, ktoré sa vzťahujú na 10. ERF, keďže právomoci Komisie na implementáciu ERF sa budú subdelegovať povoľujúcim úradníkom (vedúcim delegácií), ktorí už nebudú patriť do útvarov Komisie; b) so zložitejším finančným riadením delegácií a podávaním správ o ich úlohách a činnostiach; c) so značnou neistotou, pokiaľ ide o prideľovanie rozpočtových prostriedkov a hospodárenie s podpornými výdavkami súvisiacimi s ERF podľa článku 6 vnútornej dohody, čo je otázka, ktorá v návrhu nie je objasnená.
4.

Dvor audítorov poznamenáva, že účelom SSR je stále poskytovanie jasného strategického usmernenia pre proces programovania na úrovni členských štátov a regiónov (pozri odôvodnenie 14 a článok 2 ods. 2 a článok 10 zmeneného a doplneného návrhu). Na rozdiel od pôvodného návrhu Komisie by sa však už v SSR ciele Únie nevčlenili do hlavných opatrení v rámci fondov. Zákonodarca by namiesto toho preniesol na Komisiu právomoc v súvislosti s každým tematickým cieľom stanoviť indikatívne opatrenia s vysokou európskou pridanou hodnotou a súvisiace zásady ich realizácie, ako aj priority pre spoluprácu (pozri články 11 a 12 zmeneného a doplneného návrhu). Dvor audítorov v súlade so svojím predchádzajúcim stanoviskom (pozri bod 8 stanoviska č. 7/2011) zastáva názor, že to v skutočnosti predstavuje kľúčový a rozhodujúci prvok budúceho režimu súdržnosti. Preto by sa to malo považovať za základný prvok právnych predpisov EÚ, ktorý podľa článku 290 ZFEÚ nemôže byť predmetom prenesenia právomocí.
10.

Na to, aby hodnotiaca správa splnila potreby uvedené v predchádzajúcich bodoch a očakávania orgánu udeľujúceho absolutórium, si bude vyžadovať iné, nie však nevyhnutne dodatočné, mechanizmy predkladania správ navrhnuté tak, aby orgánu udeľujúcemu absolutórium a ostatným zainteresovaným stranám poskytovali informácie o dosiahnutých výsledkoch, ktoré potrebujú. Konkrétne by Komisia mala v rámci súčasných obmedzených zdrojov začať systematicky začleňovať do viacročných programov ukazovatele výkonnosti a medzníky, ktoré by v priebežných kľúčových momentoch umožnili hodnotiť pravdepodobnosť dosiahnutia definovaných cieľov a plánovaného dosahu (9). Bol by to ďalší krok na ceste k meraniu účinnosti. Konzultácie spomenuté v bode 4 by Komisii mali tiež umožniť zohľadnenie očakávaní v súvislosti s predkladaním správ o hospodárnosti a efektívnosti.
15.

Dvor audítorov je priaznivo naklonený návrhu, podľa ktorého by Súdny dvor mal na účely transparentnosti zriadiť register obsahujúci vykonávacie pravidlá všetkých inštitúcií a Komisia by mala každé tri roky predložiť správu o vykonávacích pravidlách prijatých jednotlivými inštitúciami na uvedenie služobného poriadku do platnosti. Dvor audítorov okrem iného Komisii odporúča prijať postup predchádzajúcej porady, aby tak predišla situáciám, keď by odlišnosti vo vykonávacích pravidlách v rámci jednotlivých inštitúcií viedli k nerovnému zaobchádzaniu so zamestnancami.
I.

Podľa návrhu sa má približne 40 % finančných prostriedkov na program Hercule III (44,8 mil. EUR) prideliť na boj proti pašovaniu a falšovaniu cigariet. To je odrazom záväzku Komisie vyplývajúceho z dohôd so štyrmi medzinárodnými výrobcami cigariet. V súlade s týmito dohodami sa má zo sumy vyše 2 mld. USD previesť do štátnych rozpočtov členských štátov 90,3 %. Keďže platnosť jednej z dohôd uplynie v roku 2016, treba poznamenať, že do rozpočtu EÚ sa prevedie približne o 10 mil. EUR menej než je suma, ktorú Komisia plánuje vyčleniť na boj proti pašovaniu a falšovaniu cigariet.
17.

Tento nový zdroj má byť jednoduchší a má znížiť administratívne náklady. Výpočet priemerného podielu uvedeného v bode 15 by závisel od rovnakého typu komplexných štatistických dát používaných na výpočet súčasného vlastného zdroja založeného na DPH. Bol by to jednorazový výpočet priemerného podielu, ktorý by sa vzťahoval na celé obdobie rokov 2014 – 2020. Správnosť tohto výpočtu je teda dôležitá. Existuje ustanovenie o aktualizovaní tohto výpočtu na základe riadne opodstatnených dôvodov. Návrh Komisie nešpecifikuje tieto okolnosti.
SK Úradný vestník Európskej únie C 4/1

STANOVISKO č. 4/2013

(podľa článku 322 Zmluvy o fungovaní EÚ)

k návrhu nariadenia Európskeho parlamentu a Rady, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002

2014/C 4/01

DVOR AUDÍTOROV EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 322, a súčasne na Zmluvu o založení Európskeho spoločenstva pre atómovú energiu, a najmä na jej článok 106a,

so zreteľom na návrh Komisie z 20. septembra 2013 (1),

so zreteľom na žiadosť Európskeho parlamentu o stanovisko k tomuto návrhu prijatú Dvorom audítorov 28. októbra 2013,

so zreteľom na žiadosť Rady o stanovisko k tomuto návrhu prijatú Dvorom audítorov 9. októbra 2013,

keďže k nariadeniu Európskeho parlamentu a Rady (EÚ, Euratom) č. 966/2012 (2) bolo pripojené spoločné vyhlásenie Európskeho parlamentu, Rady a Komisie, v ktorom súhlasia s revíziou nariadenia o rozpočtových pravidlách, aby sa mohli zapracovať výsledky rokovaní o viacročnom finančnom rámci na roky 2014 – 2020,

keďže vzhľadom na politickú dohodu o viacročnom finančnom rámci na roky 2014 – 2020 a o zriadení nástroja Spájame Európu Komisia navrhuje zmeniť nariadenie (EÚ, Euratom) č. 966/2012, aby bol umožnený prenos rozpočtových prostriedkov rezervy na núdzovú pomoc uložených do tejto rezervy, ktoré sa nepoužijú v roku n, do roku n + 1, a prenos viazaných rozpočtových prostriedkov nepoužitých na konci rozpočtového roka do nasledujúceho rozpočtového roka pre projekty financované v rámci nástroja Spájame Európu,

PRIJAL TOTO STANOVISKO:

1. Dvor audítorov nemá nijaké pripomienky k zmenám rozpočtových pravidiel, ktoré navrhuje Komisia.

2. Dvor audítorov poznamenáva, že nebol konzultovaný ohľadom návrhu nariadenia Rady, ktorým sa ustanovuje viacročný finančný rámec na roky 2014 – 2020 (3). Takáto konzultácia by bola bývala primeraná vzhľadom na záležitosti, ktoré podnietia alebo pravdepodobne podnietia úpravy rozpočtových pravidiel, ktoré podľa článku 322 ZFEÚ upravujú postup zostavovania a plnenia rozpočtu.

3. Dvor audítorov berie na vedomie, že podľa dôvodovej správy Komisie, pokiaľ ide o nakladanie s finančnými prostriedkami plynúcimi z dohôd o boji proti nezákonnému obchodovaniu s tabakovými výrobkami, nebola v kontexte viacročného finančného rámca na roky 2014 – 2020 dosiahnutá žiadna ďalšia dohoda. Dvor audítorov pripomína svoje stanovisko č. 3/2012 (4) o programe Hercule III na podporu činností v oblasti ochrany finančných záujmov Európskej únie.

Toto stanovisko prijala komora IV, ktorej predsedá Dr. Louis GALEA, člen Dvora audítorov, v Luxemburgu na svojom zasadnutí 3. decembra 2013. Za Dvor audítorov Vítor Manuel da SILVA CALDEIRA predseda

(1) COM(2013) 639 final.

(2) Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

(3) KOM(2011) 398 v konečnom znení.

(4) Ú. v. EÚ C 201, 7.7.2012, s. 1.
6.

Dvor audítorov tiež vyjadruje poľutovanie nad tým, že napriek návrhom, ktoré predložil Dvor audítorov vo svojich stanoviskách č. 12/2002, č. 2/2007 a č. 9/2007, Komisia nevyužila príležitosť na navrhnutie jednotného nariadenia o rozpočtových pravidlách uplatniteľného na všetky súčasné a budúce ERF, ktoré by sa podobne ako všeobecné nariadenie o rozpočtových pravidlách mohlo meniť a dopĺňať podľa potreby. Takéto opatrenie by zabezpečilo kontinuitu, pričom by nehrozilo prerušenie vykonávania ERF a mohlo by sa očakávať zjednodušenie riadenia.
3.

V bode 7 stanoviska Dvora audítorov č. 7/2011 sa uvádza, že v návrhu sa rozlišujú „spoločné“ ustanovenia [platné pre všetkých päť fondov spoločného strategického rámca (SSR)] a „všeobecné“ ustanovenia (platné len pre niektoré z nich: EFRR, ESF a KF). To viedlo k nesúrodému legislatívnemu rámcu a otázka znela, či by nebolo lepšie obmedziť všeobecné nariadenie na tie ustanovenia, ktoré platia pre všetkých päť fondov („spoločné ustanovenia“), a začleniť ostatné ustanovenia („všeobecné ustanovenia“) do nariadení o jednotlivých fondoch.
(7)

Cieľom návrhu nariadenia, ktorým sa mení a dopĺňa nariadenie (EÚ, Euratom) č. 966/2012, pokiaľ ide o financovanie európskych politických strán (ďalej len „návrh, ktorým sa mení a dopĺňa nariadenie o rozpočtových pravidlách“) je pozastaviť súčasný systém finančnej podpory európskych politických strán prostredníctvom grantov z rozpočtu EÚ (6). Európsky parlament vyjadril niekoľko odporúčaní na zmenu tohto systému (7). Podľa návrhu Komisie by európske politické strany mali v budúcnosti dostávať podporu formou „príspevkov“. Predkladanie ročných pracovných programov a odhadov prevádzkových rozpočtov by sa viac nepožadovalo. Európske politické strany by odôvodňovali riadne využitie finančných prostriedkov Únie ex post,
21.

Na základe súčasných pravidiel Komisia vypočítava sumy vyplývajúce zo zostatkov DPH a HND a úprav v októbri roku n. Ak je to potrebné, iniciuje postup opravného rozpočtu s cieľom jeho prijatia do konca toho istého roku. V návrhu Komisie sa stanovuje, že tieto sumy sa sprístupňujú od začiatku decembra roku n do konca septembra roku n + 1 za konkrétnych výnimočných okolností (pozri bod 7).
12.

Ďalším obmedzením rozsahu možnosti zásahu kontrolóra je, že podľa návrhu Komisie by sa zaoberal len dodržiavaním procesných záruk ustanovených v článku 9 nariadenia o úrade OLAF. Ostatné články nariadenia (napr. povinnosť generálneho riaditeľa zabezpečiť neutrálnosť a nestrannosť informácií o prípade podávaných verejnosti ustanovená v článku 10) však obsahujú ustanovenia, ktorých nedodržanie by malo vážny dosah na práva dotknutých osôb. Okrem toho existuje riziko, že vyšetrovacie opatrenia úradu OLAF by mohli zasiahnuť práva fyzických osôb alebo hospodárskych subjektov, ktoré sa nepovažujú za dotknuté osoby, no ktoré sú s prípadmi spojené v rámci vyšetrovania, napr. ako vypočutí svedkovia.
10.

Dvor audítorov taktiež vyslovuje poľutovanie, že napriek návrhom Dvora audítorov v stanovisku č. 12/2002, č. 2/2007 a č. 9/2007 Komisia zatiaľ nenavrhla jediné nariadenie o rozpočtových pravidlách, ktoré by platilo pre všetky súčasné a budúce ERF, ktoré by mohlo byť podobne ako všeobecné nariadenie o rozpočtových pravidlách menené a dopĺňané podľa potreby. Takýmto opatrením by sa zabezpečila kontinuita bez rizika prerušenia plnenia ERF a dalo by sa očakávať zjednodušenie riadenia.
5.

V článkoch 18a a 18g návrhu sa stanovuje mechanizmus, prostredníctvom ktorého Komisia vytvorí a bude analyzovať zoznam údajov získaných od poskytovateľov služieb vo verejnom alebo súkromnom sektore pôsobiacich v medzinárodnom dodávateľskom reťazci a prostredníctvom ktorého si bude tieto informácie vymieňať s orgánmi členských štátov. Na základe článku 18a ods. 6 a článku 18g ods. 3 sa prístup k tomuto zoznamu obmedzuje na niektoré útvary Komisie a vnútroštátne orgány a na postupovanie údajov iným inštitúciám sa vzťahujú osobitné podmienky. Tieto ustanovenia sekundárnych právnych predpisov však nesmú obmedziť kontrolné právomoci Dvora audítorov, ktoré mu boli udelené v primárnych právnych predpisoch, konkrétne v článku 287 ods. 3 ZFEÚ. Prísne vzaté, hoci nie je nevyhnutné vložiť do zmeneného nariadenia (ES) č. 515/97 zmienku o kontrolných právomociach Dvora audítorov, bolo by užitočné v príslušných článkoch upozorniť, že ustanovenia v nich sa uplatňujú „bez toho, aby bolo dotknuté právo Dvora audítorov na prístup k dokumentom a informáciám v súlade s článkom 287 ods. 3 ZFEÚ“. Tým by sa zabezpečilo, aby si boli všetky strany zúčastnené na vykonávaní nariadenia vedomé kontrolných právomocí Dvora audítorov a skutočnosti, že na tieto právomoci sa nesmú vzťahovať reštriktívne podmienky. Z toho istého dôvodu by bol užitočný odkaz na Dvor audítorov v článku 29, ktorý sa týka prístupu do colného informačného systému.
9.

Podľa článku 10 nariadenia (ES, Euratom) č. 1150/2000 sa úpravy (7) vlastných zdrojov založených na DPH a HND uskutočňujú každý rok v prvý pracovný deň mesiaca december. Tieto úpravy sa z roka na rok líšia a môžu byť kladné (dodatočné platby požadované členskými štátmi) alebo záporné (sumy, ktoré sa majú vrátiť členským štátom). Tieto úpravy môžu viesť k veľmi vysokým sumám. Rada preto prijala nariadenie (EÚ, Euratom) č. 1377/2014, ktorým sa mení nariadenie (ES, Euratom) č. 1150/2000, umožňujúce členským štátom (so spätnou účinnosťou od 30. novembra 2014) za výnimočných okolností sprístupniť úpravy do prvého pracovného dňa mesiaca september nasledujúceho roka. Dvor audítorov vo svojom stanovisku č. 7/2014 poznamenal, že táto úprava by mohla zväčšiť zložitosť systému vlastných zdrojov.
Ukazovatele R.1 a R.3 v súčasnom znení nemerajú výsledky.

Na meranie výsledkov (okamžitých zmien) podpory na poradenstvo, odborné vzdelávanie, výmenu poznatkov či účasť v operačných skupinách by bol užitočnejší ukazovateľ, ktorý by napríklad meral, koľko poľnohospodárov prijalo opatrenia na základe poradenstva alebo odborného vzdelávania, ktoré im boli poskytnuté. Ak by sa prierezový cieľ včlenil medzi špecifické ciele, ako sme to navrhli vyššie, preformulovaný ukazovateľ R.1 by sa ako ukazovateľ výsledku hodil pre nový/preformulovaný špecifický cieľ. Prípadne by sa ako ukazovateľ výstupu v rámci intervencie „výmena poznatkov a informácie“ mohol použiť počet poľnohospodárov, ktorí dostávajú takúto podporu. Zdá sa však, že ukazovatele R.1 a R.24 sa prekrývajú, čo treba vyriešiť.

R.3 by bol užitočný ukazovateľ výstupu pre „investície“.

Ak členský štát vo svojom posúdení potrieb určí nedostatok poradcov ako potrebu a v strategickom pláne SPP stanoví intervencie na zvýšenie podielu poradcov, pomer počtu poľnohospodárov na poradcu meraný ukazovateľom R.2 by mohol byť relevantným ukazovateľom výsledku. Ak by sa prierezový cieľ včlenil medzi špecifické ciele, ako sme to navrhli vyššie, ukazovateľ R.2 by sa hodil pre nový/preformulovaný špecifický cieľ.
131.

Už sme tu zdôraznili riziko, ktoré vnímame v rámci navrhovaných nových opatrení, ktorých účinkom by bolo oslabenie kontrolného prostredia, najmä podľa posilnených opatrení. To má zasa vplyv na uistenie, ktoré získava Komisia, a následne na podmienky potvrdenia. Úkon potvrdenia by sa mohol primerane uplatňovať v prípade štandardných systémov riadenia a kontroly. Museli by sa vykonať aspoň tieto úpravy: — zníženie rizika pri výbere vzorky tým, že by sa v delegovanom akte navrhlo, aby orgány auditu v konkrétnych podmienkach súdržne uplatňovali bežné štatistické metódy výberu vzorky. V tomto návrhu by sa zároveň mohlo vyžadovať, aby Komisia pred zostavením konečnej vzorky potvrdila platnosť metódy orgánov auditu na výber vzorky, — úprava článku 73 s cieľom zabezpečiť, aby audity operácií v prípade finančných nástrojov zahŕňali len vzniknuté výdavky a nie preddavky uhradené do finančných nástrojov, — stanovenie minimálnych požiadaviek pre orgány auditu v súvislosti s rozsahom činnosti auditu, ktorá sa má vykonať, a so spôsobom jej dokumentácie – po porade s Európskym dvorom audítorov, — v súlade s odporúčaním, ktoré sme uviedli v našej výročnej správe za rok 2017 (127), by Komisia mala sústrediť svoje správy o dodržiavaní predpisov na výdavky, ktoré prešli celým cyklom kontroly. V nariadení o spoločných ustanoveniach by sa malo vyžadovať, aby Komisia vykonávala dostatočné kontroly správnosti s cieľom vyvodiť závery o účinnosti práce orgánov auditu a získať primerané uistenie o správnosti výdavkov najneskôr vo výročných správach o činnosti, ktoré uverejňuje po roku schválenia účtov.
14.

Taktiež poznamenávame, že sa pre program nevymedzujú operačné ciele takého druhu, ako boli stanovené pre program Hercule III. Ak by to tak bolo, súčasné ciele by boli rozdelené do podrobnejších pracovných cieľov a umožnili by ľahšie stanoviť ukazovatele výkonnosti.
53.

Navrhujeme, aby legislatívne orgány požiadali Komisiu vykonať nasledovné čo najskôr: Odporúčanie 1: Preskúmať svoje legislatívne návrhy Komisia by mala preskúmať svoje legislatívne návrhy, pokiaľ ide o nové vlastné zdroje: a) vlastný zdroj založený na SKZDPPO – Komisia by mala pozorne posúdiť pravdepodobnosť vzniku tohto zdroja v priebehu nasledujúceho VFR a vplyv akéhokoľvek oneskorenia; b) vlastný zdroj založený na EU ETS – Komisia by mala vo svojom návrhu objasniť, že tento zdroj neposkytuje členským štátom dodatočný podnet, aby znížili emisie skleníkových plynov. Taktiež by mala analyzovať vplyv nestability súvisiaci s týmto zdrojom príjmov; c) vlastný zdroj založený na odpade z platových obalov – Komisia by mala analyzovať, ako sa sumy očakávané z výberu tohto vlastného zdroja môžu znížiť z dôvodu zmien správania domácností a hospodárskych subjektov. Odporúčanie 2: Opätovne zvážiť návrh zjednodušeného vlastného zdroja založeného na DPH Komisia by mala opätovne zvážiť svoj návrh zjednodušeného vlastného zdroja založeného na DPH. Ak sa rozhodne zachovať tento zdroj príjmov, mala by: — buď objasniť, že navrhované zjednodušenia nevedú k výpočtu príspevkov DPH na základe zdaniteľných základov so štandardnou sadzbou, — alebo zaviesť nový zdroj príjmov založený len na príjmoch z DPH.